| *Von* |
| --- |
|  |
| Sigur Rós studijinis albumas |
| Išleistas | 1997 m. |
| Žanras | Post Rock, Ambient, Experimental |
| Trukmė | 71:58 |
| Įrašų kompanija | Smekkleysa SM67 |
| Apžvalgos |
| * All Music
* Boomkat
* Pitchfork
* Dusted
 |
| Sigur Rós chronologija |
| 

|  |  |  |
| --- | --- | --- |
|  | *Von*(1997) | *Von brigði*(1998) |

 |

**„Von"** („Viltis") – pirmasis islandų post roko grupės Sigur Rós studijinis albumas. Įrašinėjant albumą grupę sudarė trys nariai: Jón Þór Birgisson, Ágúst Ævar Gunnarsson, Georg Hólm. Albumo skambesys sunkiai sulyginamas su tolimesniais įrašais. „Von" yra eksperimentinis ambient įrašas, daugelio krikštijamas „konceptualiu".

Įrašymas
--------

Prieš pradedant įrašinėti albumą, grupė, kad atsinaujintų, perdažė įrašų studiją, kurioje dirbo. Nepaisant to, albumo įrašai užtruko ypač ilgai ir galų gale skambėjo visiškai kitaip nei originalai. Grupė ketino gludinti galutinius įrašus ir pradėti viską dar kartą iš pradžių, bet atsisakė planų, nes suvokė, kad tai užtruks daug ilgiau, nei jie notėtų.   

„Von" pirmiausia išleistas Islandijoje, kur sutiktas ypač santūriai. Per pirmus pardavimo metus albumo buvo parduota 313 kopijų. Albumas liko beveik nepastebėtas ir užsienyje. Išleidus vėlesnius albumus „Ágætis Byrjun" ir „( )" „Von" 2004 m. rugsėjį buvo perleistas Didžiojoje Britanijoje, o po mėnesio ir JAV. 2005 m. gruodį Islandijoje „Von", kartu su „Ágætis Byrjun", pripažinti platininiais, t. y. parduoti šalyje didesniu nei 5,000 kopijų tiražu.

Apie Kūrinius
-------------

Šeštasis albumo kūrinys „18 sekúndur fyrir sólarupprás" („18 Sekundžių Prieš Saulėtekį") yra 18 sekundžių tylos. Pagal jį pavadintas ir oficialus grupės tinklalapis – eighteen seconts before sunrise. Septintoje dainoje „Hafssól" („Saulės Jūra") Georg groja savo bosine gitara naudodamasis būgnininko lazdele. Vėliau kūrinys atliekant jį koncertuose taip pakito, kad grupė nusprendė jį perleisti. Naujasis variantas pavadintas „Hafsól" (atsisakius vienos "s„) pasirodė kaip singlo „Hoppípolla" b pusė, taip pat kompiliacijoje „Hvarf/Heim". Panašus likimas ištiko ir titulinę albumo dainą „Von". Jos nauja versija taip pat išleista kompiliacijoje „Hvarf/Heim". Dainos „Von" vokalas dainuojamas „vilties kalba". Paskutinis albumo kūrinys „Rukrym" prasideda šešių minučių ir penkiolikos sekundžių ilgio tyla po kurios grojama ištrauka iš kūrinio „Myrkur" („Tamsa"), tik atvirkščiai. Nuo to kilo ir dainos pavadinimas.   

1998 m. išleistas remiksų albumas „Von brigði". Albume perdirbti „Von" kūriniai.

Kūrinių Sąrašas
---------------

1. „Sigur Rós" („Pergalės Rožė") – 9:46
2. „Dögun" („Aušra") – 5:50
3. „Hún Jörð …" ("Motina Žemė… ") – 7:17
4. „Leit að lífi" („Gyvenimo Paieškos") – 2:33
5. „Myrkur" („Tamsa") – 6:14
6. „18 sekúndur fyrir sólarupprás" („18 Sekundžių Prieš Saulėtekį") – 0:18
7. „Hafssól" („Saulės Jūra") – 12:24
8. „Veröld ný og óð" („Naujas Drąsus Pasaulis") – 3:29
9. „Von" („Viltis") – 5:12
10. „Mistur" („Migla") – 2:16
11. „Syndir Guðs (opinberun frelsarans)" („Dievo Nuodėmės (Išganytojo Apsireiškimas)") – 7:40
12. „Rukrym" (myrkur „Tamsa" parašyta atvirkščiai) – 8:59

Išnašos
-------

1. ↑  Sigur Rós About
2. ↑  Sigur Rós Trivia Archyvuota kopija 2019-03-23 iš Wayback Machine projekto.
3. ↑  Oficilaus Sigur Rós tinklalapio naujienų archyvas
4. ↑  Oficialaus Sigur Rós tinklalapio DUK

Nuorodos
--------


|  |  |
| --- | --- |
|  | **Vikiteka: Von** – vaizdinė ir garsinė medžiaga  |

* Oficialusis grupės tinklalapis
* Grupės dainų tekstai, išversti į anglų kalbą
* Daugybė detalios informacijos apie grupę
* Von svetainėje Last.fm